**R O M Â N I A Proiect**

**JUDEŢUL MUREŞ (nu produce efecte juridice) \***



**CONSILIUL LOCAL MUNICIPAL TÎRGU MUREŞ**

**VICEPRIMAR H O T Ă R Â R E A nr. \_\_\_\_\_\_ Dr. Makkai Grigore**

**din \_\_\_\_\_\_\_\_\_\_\_\_\_\_\_\_\_\_\_\_\_ 2019**

**privind mandatarea reprezentantului A.G.A., dl. Bakos Levente să aprobe documentele referitoare la subiectele de pe ordinea de zi a şedinţei ordinare a Adunării Generale a Acţionarilor SC Compania Aquaserv SA, din data de 07.05.2019, ora 14.00**

*Consiliul local municipal Tîrgu Mureş, întrunit în şedinţă ordinară de lucru,*

Văzând Expunerea de motive nr. ....................................................., privindmandatarea reprezentantului A.G.A., dl.Bakos Levente, să aprobe documentele referitoare la subiectele de pe ordinea de zi al şedinţei ordinare a Adunării Generale a Acţionarilor din data de 07.05.2019, ora 14.00, prezentată de Administraţia domeniului public precum şi avizul favorabil al comisiilor de specialitate,

În temeiul art. 36 alin. (1) (2), art. 45 alin. (1) şi art. 115 alin. (1) lit. “b” din Legea nr. 215/2001 privind administraţia publică locală, republicată,

**H o t ă r ă ş t e :**

**Art. 1. (1)** Se mandatează reprezentantul A.G.A. al Municipiului Tîrgu Mureş, dl. Bakos Levente, pentru aprobarea documentelor referitoare la punctele de pe ordinea de zi a şedinţei ordinare a Adunării Generale a Acţionarilor a societăţii COMPANIA AQUASERV S.A. din data de 07 mai 2019, ora 14.00, înscris în conformitate cu convocatorul nr. 206.091/II/A/a din 05.04.2019, care face parte integrantă din prezenta hotărâre.

**(2)** În situaţia în care la data sus stabilită nu vor fi îndeplinite condiţiile legale pentru ţinerea şedinţei, aceasta va avea loc în data de 16 mai 2019, de la aceeaşi oră, mandatul urmând să rămână neschimbat, conform prevederilor de la alin. (1).

**Art.2.** Cu aducerea la îndeplinire a prevederilor prezentei hotârări se însărcinează Executivul Municipiului Tg. Mureş, şi reprezentantul AGA al Municipiului Tîrgu-Mureş în COMPANIA AQUASERV S.A.

**Art.3.** În conformitate cu prevederile art.19 alin.1 lit.e din Legea nr. 340/2004, republicată, privind Instituţia Prefectului şi art. 3 alin.1 din Legea nr. 554/2004, privind contenciosul administrativ, prezenta hotărâre se înaintează Prefectului Judeţului Mureş pentru exercitarea controlului de legalitate.

**P.Secretarul Municipiului Tîrgu Mureş**

**Director executiv D.J.C.A.A.P.L.**

**Buculei Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

**R O M Â N I A (nu produce efecte juridice)\***

# JUDEŢUL MUREŞ VICEPRIMAR MUNICIPIUL TÎRGU MUREŞ Dr. Makkai Grigore

**aDMINISTRAŢIA domeniului public**

**Nr. ……………... din ………………………..**

## EXPUNERE DE MOTIVE

**privind mandatarea reprezentantului A.G.A., dl. Bakos Levente să aprobe documentele referitoare la subiectele de pe ordinea de zi a şedinţei ordinare a Adunării Generale a Acţionarilor SC Compania Aquaserv SA, din data de 07.05.2019, ora 14.00**

Consiliul de Administraţie al societăţii COMPANIA AQUASERV S.A., prin Convocatorul nr.206.091/II/A/a din 05.04.2019, a convocat şedinţa **ordinară** a Adunării Generale a Acţionarilor pe data de **07 mai** **2019**, **ora 14.00,** cu reconvocare pentru a doua oară (după caz), în data de **16 mai 2019**, de la aceeaşi oră. Urmează ca, acţionarul Municipiului Tg-Mureş, reprezentat prin Consiliul local Tg- Mureş, să-şi mandateze reprezentantul AGA, pentru a reprezenta interesele acestuia în şedinţa Adunării Generale a Acţionarilor.

**Ordinea de zi a şedinţei ordinare,** conform convocatorului este următoarea:

1, Aprobarea Raportului administratorilor Compania Aquaserv SA Tg.Mureş pentru exercitiul financiar al anului 2018

2, Aprobarea situaţiilor financiare ale exerciţiului încheiat la 31.12.2018, în baza propunerii Consiliului de administraţie

3, Aprobarea propunerii de repartizare a profitului societăţii, pe anul 2018, în baza propunerii Consiliului de administraţie

4, Informarea privind Raportul Consiliului de administraţie al societăţii asupra activităţii de administrare pe semestrul II al anului 2018

5, Informarea privind Raportul Comitetului de nominalizare si remunerare din cadrul Consiliului de administraţie al societăţii, cu privire la remuneraţiile şi alte avantaje acordate administratorilor şi directorilor în cursul anului 2018

***Referitor la punctele 1-2, de pe ordinea de zi*, *precizăm*:**

In conformitate cu Capitolul 7, pct. 489, alin (1) din Reglementările contabile privind situaţiile financiare anuale individuale şi situaţiile financiare anuale consolidate, aprobate prin OMFP 1802/2014, cu modificările ulterioare, Consiliul de administraţie elaborează pentru fiecare exerciţiu financiar un raport, denumit Raportul administratorilor, care cuprinde cel puţin o prezentare fidelă a dezvoltării şi performanţei activităţilor entităţii şi a poziţiei sale financiare.

Concluziile din Raportul administratorilor, se sintetizează, după cum urmează:

* **Imobilizarile corporale**, care au ponderea cea mai mare în total imobilizări, au crescut cu 4,74%, această variație este rezultatul investițiilor realizate în principal, în instalații tehnice și mașini, prin programul POS mediu și POIM.
* **Rata de rulare a debitorilor** - Dacă în anul 2017 acest indicator a fost situat la nivelul de 73 zile, în anul 2018 crește până la 81 de zile. Având în vedere că producția unei luni se facturează în luna următoare și clienții au, conform legii, o perioadă de plată de 15 zile plus o perioadă de grație de 30 de zile, valoarea standard a acestui indicator se situează în jur de 45 de zile. Față de această valoare standard de 45 zile clienții plătesc în medie la 81 de zile, deci cu o întârziere medie de 36 zile. Creșterea duratei medii de încasare a facturilor în 2018 față de 2017 se datorează reactivării unor creanțe față de Municipiul Târgu Mureș urmare a unei Decizii a Curții de Conturi.
* Datoriile totale scad in principal ca urmare a rambursarii creditelor bancare pe termen mediu si lung catre BERD.
* Mentinerea echilibrului financiar pe termen lung permite atragerea de noi surse de finantare straine sub forma imprumuturilor pe termen lung deoarece:
  + - securitatea financiară este asigurată pe termen lung, activele intreprinderii fiind acoperite în proportie de 88,88% din surse proprii și numai în proporție de 11,12% din surse împrumutate;
    - rata îndatorării se menține la un nivel scăzut, respectiv la 11,12% constatându-se o scădere a gradului de îndatorare fată de 2017.
* Capitalurile Proprii au scăzut de la 64,3 milioane lei în 2017 la 57,3 milioane lei în 2018 ca urmare a rezultatului reportat aferent exercițiului financiar al anului 2017, și a scăderii profitului net în anul 2018 cu 2,72 %. Rezultatul reportat (pierderea reportata) se datoreaza in principal urmatoarelor elemente: i) inregistrarea de ajustari pentru creante incerte aferente Municipiului Târgu Mureș provenite din anii precedent, anulate si ulterior reactivate in baza unei decizii a Curtii de Conturi; ii) inregistrarea de provizioane pentru beneficiile angajatilor (prime de pensionare) conform IAS 19; iii) reconsiderării tratamentului contabil privind înregistrarea redevenței. Capitalurile proprii de 57,3 milioane lei sunt mult superioare Capitalului social de 7,57 milioane lei.
* Referitor la capitalul circulant in cursul anului 2018 afirmam urmatoarele:
* datoriile pe termen scurt pot fi achitate pe seama activelor circulante
* capitalul productiv este pozitiv și înregistrează o ușoară scădere față de 2017, reflectând echilibru financiar pe termen scurt, cu condiția încasării creanțelor.

#### Contul de rezultate

Profitul brut scade în 2018 față de 2017, înregistrându-se un profit în valoare de 12.681.082 lei, ca urmare a creșterii mai accelerate a cheltuielilor ( veniturile totale cresc cu 1,86% și cheltuielile totale cresc cu 2,82%).

În cadrul cheltuielilor de exploatare, creșteri mai semnificative se înregistrează la:

-cheltuielile privind prestațiile externe 4.64% față de anul 2017 ( cheltuieli cu întreținere și reparații, cheltuieli de asigurare și pază);

- cheltuielile cu personalul cresc cu 9,02 %;

- cheltuielile de exploatare cu apa și energia cresc cu 11,67% , ca urmare a punerii în fucțiune de noi obiective de investiții rezultate din programul POS MEDIU si cresterea preturilor.

-la impozite, taxe și vărsăminte asimilate creșterea este influențată de fondul pentru neangajarea de persoane cu handicap**,** valoarea acestui fond fiind mult mai mare fata de cea din anul 2017 datorita modificarilor legislatiei specifice(Legea 448/2006-cu modificari ulterioare)

**-**cheltuielile cu ajustările de valoare, care cuprind și cheltuielile cu amortizarea, cresc semnificativ (20% față de anul 2017) ca urmare a punerii în funcține de noi investiții sau achiziția de mijloace fixe.

#### Obiectiv si criterii de performanta

Obiectivul, criteriile si indicatorii de performanta din contractele de mandat in anul 2018 au fost indeplinite in fiecare luna si cumulat de la inceputul anului.

***Referitor la punctul 3, de pe ordinea de zi*, *precizăm*:**

Potrivit O.G.nr.64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, aprobată cu modificări prin Legea nr.769/2001, cu modificările şi completările ulterioare, se propune repartizarea profitului net al anului 2018, după cum urmează:

1.Profit net de repartizat al anului 2018, Total…………………………….. 10.461.078,51 lei

din care:

a) Rezerve legale…………………………………………………………….. 0,00 lei

b) Acoperirea pierderilor contabile provenite din corecţii contabile. ….. 9.433.897,00 lei

c) Dividende .................................................................................................. 513.591,00 lei

e) Sursa proprie de finanţare .......................................................................... 513.590,19 lei

g) Număr acţiuni nominative ……………………………………………… 75.755,00 acţiuni

h) Dividend/acţiune ……………………………………………………….. 6,7796 lei/acţiune

**Nota:**

Suma de 9.433.897 lei este compusa din suma netă provenită din ajustarea unor creante refuzate la plata de municipiul Targu Mures cu motivatia de a fi prescrise, reconsiderarii unor cheltuieli cu redeventa prin alocarea acestor cheltuieli perioadei la care se refera, chiar daca plata acestora este scadenta semestrial, precum si din constituirea de provizioane aferente primelor de pensionare ale angajatilor , conform IAS 19.

Prin OUG nr.47/2012 privind modificarea şi completarea unor acte normative si reglementarea unor masuri fiscal-bugetare, printre altele se modifică şi art.1 alin.(3) OG nr.64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, potrivit caruia, prin derogare de la prevederile art.67 alin.(2) din Legea nr.31/1990, Compania Aquaserv SA are obligatia sa vireze dividendele in termen de 60 de zile de la termenul prevazut de lege pentru depunerea situatiilor financiare anuale, respectiv pana la data de 29.07.2019.

***Referitor la punctele 4-5, de pe ordinea de zi*, *precizăm*:**

Având în vedere dispoziţiile art. 55, alin. (1) din OUG nr. 109 din 2011, inaintăm spre informarea Adunării Generale a Acţionarilor, Raportul asupra activităţii de administrare pe semestrul II al anului 2018, potrivit materialului anexat.

De asemenea în temeiul dispoziţiilor art. 55, alin. (2) şi (3) din OUG nr. 109 din 2011, inaintăm spre informarea Adunării Generale a Acţionarilor, Raportul Comitetului de nominalizare si remunerare din cadrul Consiliului de administraţie al societăţii, cu privire la remuneraţiile şi alte avantaje acordate administratorilor şi directorilor în cursul anului 2018, potrivit materialului anexat.

Prin urmare, propunem mandatarea reprezentantului AGA al Municipiului Tg- Mureş, dl. Bakos Levente, să voteze materialele prezentate în anexele prezentei, la şedinţa ordinară a Adunării Generale a Acţionarilor a S.C. COMPANIA AQUASERV S.A. Tg. Mureş, din data de 07.05.2019, ora 14.00, iar in cazul in care la data stabilită, nu vor fi îndeplinite condiţiile legale pentru ţinerea şedinţei adunării generale ordinare ale acţionarilor, propunem mandatarea acestuia pentru data de 16 mai 2019, sedinta urmand a avea loc la aceeaşi oră, la sediul societăţii din Tg. Mureş, str. Kós Károly, nr.1.

**Direcţia Administratia domeniului public Compania Aquaserv SA Director General, Director general,**

**ing. Moldovan Florian ec. Sorin Lazăr**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

În temeiul art. 51 din Regulamentul de organizare şi funcţionare a Consiliului local municipal Tîrgu Mureş,

Comisiile de specialitate ale autorităţii publice deliberative, în conformitate cu art. 54, alin. (4) din Legea nr. 215/2001 privind administraţia publică locală, republicată, prezintă următorul raport:

1. Comisia de studii, prognoze economico-sociale, buget-finanţe şi administrarea domeniului public şi privat al municipiului.

Preşedinte Secretar

Csiki Zsolt Bratanovici Cristian

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

2. Comisia de organizare şi dezvoltare urbanistică, realizarea lucrărilor publice, protecţia mediului înconjurător, conservarea monumentelor istorice şi de arhitectură.

Preşedinte Secretar

Furó Judita Pui Sebastian Emil

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

3. Comisia pentru servicii publice şi comerţ.

Preşedinte Secretar

Bakos Levente Attila

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

4. Comisia pentru activităţi ştiinţifice, învăţământ, sănătate, cultură, sport, agrement şi integrare europeană.

Preşedinte Secretar

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

5. Comisia pentru administraţie publică locală, protecţie socială, juridică, apărarea ordinii publice, respectarea drepturilor şi libertăţilor cetăţeneşti, probleme de minorităţi şi culte.

Preşedinte Secretar

av. Papuc Sergiu Vasile jrs. Kovács Lajos Alpár

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_